Յունիս Քենեդի Շրայվեր

Յունիս Քենեդի Շրայվեր (, ), ամերիկացի ակտիվիստ, Քենեդիների կլանի ներկայացուցիչ, մտավոր հետամնացությամբ տառապող մարդկանց համար առաջին միջազգային հատուկ Օլիմպիական խաղերի կազմակերպիչն ու հիմնադիրը։

Կենսագրություն 
Քենեդիների հայտնի դինաստիայի ներկայացուցիչ Յունիսը ծնվել է Բրուքլայնում՝ Մասաչուսեթս նահանգում, և թվով հինգերորդ երեխան է եղել մեծ ընտանիքում։

Սթենֆորդի համալսարանում ստացել է սոցիոլոգիական կրթություն, Երկրորդ համաշխարհային պատերազմի ժամանակ աշխատել է Պետդեպարտամենտում, ապա ԱՄՆ արդարադատության նախարարությունում, որտեղ զբաղվել է դեռահասների հանցագործության հարցերով, կանանց բանտում աշխատել է որպես սոցիալական աշխատող , մանկատան կարիք ունեցող դեռահասների համար և անչափահասների գործերով դատարանում։

Այնուհետև նա հետաքրքրվել է մտավոր տարբեր շեղումներով մարդկանց սոցիալական խնդիրներով և իր հետագա գործունեությունը նվիրել դրանց լուծմանը։

1953 թվականի մայիսի 23-ին նա պսակադրվել է Սարջենտ Շրայվերի՝ ԱՄՆ-ի Դեմոկրատական կուսակցության ականավոր անդամի, հետագայում այդ կուսակցությունից ԱՄՆ փոխնախագահի թեկնածուի, ինչպես նաև Մասաչուսեթսի նահանգի սենատորի հետ։ Նրանք 5 հինգ երեխա են ունեցել։

1960 թվականին Յունիս Քենեդին ակտիվորեն օգնել է իր ավագ եղբորը՝ Ջոն Քենեդիին՝ կազմակերպելու և անցկացնելու հաջող նախագահական ընտրարշավը։

1963 թվականի հունիսին նա Մերիլենդի իր տանը բացել է ամառային ցերեկային ճամբար՝ ինտելեկտի խախտում ունեցող երեխաների և մեծահասակների համար, որպեսզի ուսումնասիրի սպորտի և ֆիզկուլտուրայի նրանց ունակությունները։ Արդյունքում նրա ամբողջ աշխատանքն այդ ուղղությամբ վերածվել է առաջին միջազգային Հատուկ Օլիմպիական խաղերի կազմակերպման, որոնք տեղի են ունեցել 1968 թվականի հուլիսին՝ Չիկագոյի զինվորական դաշտում։ Նույն թվականի դեկտեմբերին ստեղծվել է հատուկ Օլիմպիադա, որն ստացել է բարեգործական կազմակերպության կարգավիճակ։ 1988 թվականին Կալգարիում կայացած XV ձմեռային օլիմպիական խաղերում Միջազգային օլիմպիական կոմիտեի նախագահ Խուան Անտոնիո Սամարանչը Յունիս Քենեդիի հետ համաձայնագիր է ստորագրել, ըստ որի Հատուկ Օլիմպիադան իրավունք է ստացել իր անվանման մեջ օգտագործել «օլիմպիական» բառը։ Այդ ժամանակից ի վեր, հատուկ խաղերն ունեն օլիմպիական կարգավիճակ և անցկացվում են մինչ օրս։

Յումիսի գլխավոր արժանիքն այն է, որ նա կարողացել է ապացուցել՝ ֆիզկուլտուրայի կանոնավոր պարապմունքները, որ մրցույթներին մասնակցելը օգնում է մտավոր հետամնաց մարդկանց, ձեռք բերել հմտություններ աշխատանքի և կոլեկտիվ գիտակցված գործողությունների, ուսուցանել է նրանց հանդես գալ նպատակաուղղված և լավ կազմակերպված։ Սա հնարավորություն է ստեղծում կյանքի իրական պայմաններին աստիճանաբար հարմարվելու և հասարակությանը ինտեգրվելու համար։ Ակտիվ բարեգործական գործունեության համար ԱՄՆ նախագահ Ռոնալդ Ռեյգանը 1984 թվականին Յունիս Քենեդիին պարգևատրել է ԱՄՆ բարձրագույն պետական պարգևով՝ Ազատության մեդալով։

Կյանքի վերջին տարիներին, չնայած տարիքին և ծանր հիվանդությանը (տառապել է Ադիսոնի հիվանդությամբ), շարունակել է մասնակցել երկրի սոցիալական կյանքին։ 88 տարեկանում՝ մահվանից քիչ առաջ, տեղափոխվել է Մասաչուսեթսի նահանգի Հայաննիս քաղաքի կլինիկա կրիտիկական վիճակում, որտեղ էլ շուտով մահացել է Ադիսոնի ներզատիչ հիվանդությունից։

Ընտանիք 
Յունիս Քենեդի Շրայվերը եղել է Ջոզեֆ և Ռոզա Քենեդիների հինգերորդ զավակը, նրա երեք եղբայրները եղել են ԱՄՆ-ի քաղաքական գործիչներ․
 Ռոբերտ Ֆրենսիս Քենեդի (1925-1968)՝ ԱՄՆ սենատոր Նյու Յորքի նահանգից 1965 թվականից մինչև նրա մահվան պահը։ 
 Ջոն Ֆիցջերալդ Քենեդի (1917-1963)՝  Միացյալ Նահանգների 35-րդ նախագահ 1960 թվականից մինչև իր մահվան պահը։
 Էդվարդ Մուր Քենեդի (1932-2009)՝ ԱՄՆ սենատոր Մասաչուսեթսից։
Յունիս Քենեդին ամուսնացել է Դեմոկրատական կուսակցության անդամ Ռոբերտ Սարջենտ Շրայվերի՝ ԱՄՆ-ի նշանավոր քաղաքական գործչի հետ, որից 5 երեխա է ունեցել․
 Ռոբերտ Սարջենտ Շրայվեր III (ծնվել է 1954):
 Մարիա Օուվինգս Շրայվերը (ծնվել է 1955-ին) լրագրող էր, Կալիֆոռնիայի նախկին առաջին տիկինը, 1986 թվականից մինչև 2011 թվականը եղել է հայտնի դերասան և Կալիֆոռնիայի նահանգի նախկին նահանգապետ Առնոլդ Շվարցենեգերի կինը։
 Տիմոտի Փերրի Շրայվեր (ծնվել է 1957)։
 Մարկ Քենեդի Շրայվերը (ծնվել է 1964):
 Անտոնի Փոլ Քենեդի Շրայվերը (ծնվել է 1965):

Յունիս Շրայվերը ուներ 5 երեխա և 13 թոռ։

Անհատականություն 
Ժաքլին Քենեդիի հիշողություններով՝ նրա սկեսուրը՝ Ջոզեֆ Քենեդին, հետևյալն է ասել իր դստեր մասին. «Մրցակցությունը մեզ առաջ է շարժում։ Դա վերաբերվում է նաև կանանց։ Փաստորեն, Յունիսը ավելի եռանդուն էր, քան Ջեքը և Բոբին։ Եթե նա տղամարդ լիներ, ապա նախագահ կդառնար»։

Ծանոթագրություններ

Արտաքին հղումներ 
Eunice Kennedy Shriver Official website
 Shriver, Maria (August 14, 2009).  Transcript. "Maria Shriver's Eulogy of Her Mother", The Boston Globe.  Accessed August 31, 2009.
 "Statement from the President on the Passing Of Eunice Kennedy Shriver", (August 11, 2009) on the [hite House's website
 Staff writer (undated). "Eunice Kennedy Shriver", obituary by The Associated Press (at The Boston Globe)
 Staff writer (August 11, 2009). "Eunice Kennedy Shriver", obituary at The Daily Telegraph
 "Special Olympians, Family Celebrate Eunice Kennedy Shriver", article on funeral and burial by The Associated Press (at WJAR television's website turnto10.com)
 
 communityofcaring.org, Eunice Kennedy Shriver National Center for Community of Caring's official website
 Shapiro, Joseph, Eunice Kennedy Shriver's Olympic Legacy, (April 5, 2007) Morning Edition on National Public Radio's website (includes podcast as well as text)
 Coin of the Month , U.S. Mint "Coin of the Month" page (geared for children) on the 1995 Special Olympics Commemorative Silver Dollar
 
Ամերիկացիներ իռլանդական ծագմամբ
Ամերիկացի հասարակական գործիչներ
Հաշմանդամության իրավապաշտպաններ
ԱՄՆ-ի քաղաքական գործիչներ
Ամերիկացի սոցիոլոգներ